Alaquàs acull una jornada de convivència per a celebrar el Dia Europeu de les Persones amb Discapacitat
02/12/2005 11:49:00

# Alaquàs acull una jornada de convivència per a celebrar el Dia Europeu de les Persones amb Discapacitat

*   02/12/2005 11:49:00
*   [Imprimir](#)
*   Compartir
*    https://www.alaquas.org/documento.asp?id\_do=9715

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9715%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20una%20jornada%20de%20conviv%C3%A8ncia%20per%20a%20celebrar%20el%20Dia%20Europeu%20de%20les%20Persones%20amb%20Discapacitat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9715/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9715/9715_Form_4.jpg)](https://www.alaquas.org/ficheros/documentos/2005/2/9715/9715_Form_10.jpg "<a href='https://www.alaquas.org/ficheros/documentos/2005/2/9715/9715_Form_10.jpg' target=_blank><i class='fa fa-external-link' aria-hidden='true'></i>.Alaquàs acull una jornada de convivència per a celebrar el Dia Europeu de les Persones amb Discapacitat</a>")

L'activitat va estar organitzada per la Federació d'Associacions en favor de les persones amb discapacitat intel·lectual de la Comunitat Valenciana

Alaquàs ha estat enguany l'amfitriona de la jornada de convivència organitzada per la Federació d'Associacions en favor de les persones amb Discapacitat Intel·lectual de la Comunitat Valenciana (FEAPS) per tal de celebrar el Dia Europeu Internacional de les Persones amb Discapacitat que es commemora el dissabte 3 de desembre. L'acte va tindre lloc el dijous 1 de desembre a l'Auditori Nou d'Alaquàs.

Una gran quantitat d'associacions de tota la Comunitat Valenciana, entre les quals va destacar l'Associació de Minusvàlids Artesans d'Alaquàs (AMIAR), i alguns col·legis van participar en aquesta jornada de tolerància i solidaritat que va tindre com a activitat central un espectacle d'animació dut a terme per la companyia teatral Viviendo del Cuento i algunes representacions artístiques de grups corals, teatrals i de dansa de diferents entitats amb discapacitat intel·lectual. En el recinte de l'Auditori es va poder contemplar també una exposició de treballs presentats al III Concurs de Dibuix de FEAPS CV.

Després de l'espectacle, va tindre lloc el lliurament de premis del Concurs de Dibuix i Redacció organitzat per l'entitat, on enguany han participat alumnes de primària de tota la Comunitat Valenciana i persones amb discapacitat intel·lectual d'entitats associades a FEAPCV. L'Alcalde d'Alaquàs, Jorge Alarte i la Presidenta de la Federació, Pepa Balaguer, van ser els encarregats de lliurar els guardons a tots els participants.